**Pressemeddelelse fra EUC Lillebælt angående start på hold 13 i januar 2016.**

EUC Lillebælt startede med et nyt hold disponentlærlinge den 13. januar 2016. Vi påbegyndte med 15 elever og de er her stadig alle sammen efter 2 måneder. Udover de 15 elever som følger hele uddannelsen igennem, har vi op til 4 AMU kursister som tager de fag ad gangen, som kan passes ind i driften i deres virksomhed. Det er fint med en stor volumen på holdet, da eleverne har stor mulighed for at sparre med mange forskellige mennesker. Det går rigtigt fint med deres samarbejde, men det minder jo også om en disponents dagligdag, hvor de konstant skal evne at forholde sig til mange forskellige mennesker og skifte konstant fokus uden at ende i alt for stressede situationer.

**Anerkendende tilgang er nøgleordet.**

”Vi har på nuværende tidspunkt uddannet 130 disponenter siden vi startede uddannelsen som den første skole i landet. Der er en stor glæde at se tilbage på, hvordan man som underviser kan være med til at sætte en god personlig og faglig udvikling i gang hos den enkelte elev. Vi uddanner meget bredt. Vi har nogle som først skal i gang med deres første disponentjob efter uddannelsen, og kun er delvis er med ind over de vigtige beslutninger i deres virksomhed, vi har igen andre som er teamledere eller chefens højre hånd. Nogle af vores elever er kørselsdisponenter eller lagerchefer når de starter. Da vi som undervisere altid har **en anerkendende tilgang** til vores elever, udvikler alle sig fra, hvor de er nu i deres egen udvikling. Vi har ”opdraget” vores tidligere elever lige til at sende en mail, når de får nye job. På den måde kan vi følge med i, hvad der sker også efter endt uddannelse. De er alle på vej mod nye mål, og alle som vi har uddannet er i beskæftigelse, hvilket selvfølgeligt er meget positivt. Nogle af dem er også havnet i direktionen. For et par uge siden modtag jeg en mail fra en vi havde uddannet for 7 år siden. ”Hej, jeg vil bare lige fortælle dig, at jeg stadig bruger alle de værktøjer som vi har lært på uddannelsen”. En sådan mail er en stor glæde at modtage”, fortæller projektleder Ann Dorit Aulbjerg.

**Tidligere flere lagerdisponenter end kørselsdisponenter.**

”Hvis vi havde et hold på 12 personer var de 10 lagerdisponenter og de 2 kørselsdisponenter. Nu har det ændret sig til, at vi har ca. halvdelen af hver på det nuværende hold. Det er meget positivt, at transportbranchen nu også er begyndt at uddanne flere kørselsdisponenter”, fortæller projektleder Ann Dorit Aulbjerg.

**Stor fleksibilitet i afviklingen af disponentuddannelsen.**

”Vi har indtag på uddannelsen 2 gange årlig, i januar og august måned. De 2 hold afvikles aldrig samtidig. Dette betyder, at eleven hurtigt kan få tilbudt noget andet i tilfælde af sygdom. Hvis en arbejdsgiver fortæller, at de har højsæson i nogle bestemte måneder, har vi så mulighed for at hans elever kan gå på 2 forskellige hold, så vi tager hensyn til driften i den pågældende virksomhed.

Store dele af uddannelsen kan tages som AMU kurser. Dette betyder så, at hvis en arbejdsgiver synes, at det er for lang tid, at undvære hans disponent i 15 uger på et år, kan de for eksempel før opstart af uddannelsen afvikle nogle uger på AMU delen. Disponenten vil i så fald få afkortning af skoledelen, når han påbegynder selve uddannelsen af et års varighed”, siger projektleder Ann Dorit Aulbjerg

**Nyt indtag i august 2016:**

Vi er begyndt at oprette holdet til august indtaget 2016. Vi har stadig ledige pladser. Hvis du har fået interesse for disponentuddannelsen er du velkommen til at kontakte os.

Se vedhæftet link.